钦定古今图书集成/明伦汇编/氏族典/第454卷 > 《廖用贤尚友录》 > 宋申锡
## 钦定古今图书集成/明伦汇编/氏族典/第454卷 > 《廖用贤尚友录》 > 宋申锡

按《唐书宋申锡传》：“申锡，字庆臣，失其何所人。擢进士
第，累迁起居舍人。敬宗时，拜侍讲学士。文宗即位，再
转中书舍人。帝恶宦官权宠震主，思可与决大事者。
察申锡忠厚，因召对，俾与朝臣谋去王守澄等，且倚
以执政。拜尚书右丞。逾月，进同中书门下平章事。乃
除王璠京兆尹，密谕帝旨，璠漏言，而守澄党郑注得”
其谋。太和五年，遣军候豆卢著诬告申锡与漳王谋
反，贬开州司马，卒。开成元年，李石因召对，言申锡之
枉，录其子慎微为城固尉。会昌二年，赐谥曰贞。